לימודי תעודה בעריכה לשונית בעברית
החוג ללשון העברית וללשונות השמיות
 
1. כללי
מסלול לימודי התעודה בעריכה לשונית בעברית פועל במסגרת החוג ללשון העברית וללשונות השמיות. תכנית המסלול מבקשת להכשיר עורך לשוני המכיר את עובדות הלשון על סגנונותיה ומשלביה והמונחה על פי תפיסה הנמנעת מנורמטיביזם קיצוני המבקש להשליט סגנון לשון אחד, "נכון" ונמלץ, על כל סוגי העברית הכתובה, ועם זאת ידע לעמוד על משמר תקינותה של הלשון ולפסול צורות לשון שאינן מתאימות לנסיבות השימוש.

2. תנאי רישום וקבלה
רשאים להגיש מועמדותם תלמידים אשר סיימו לימודי את התואר הראשון בציון "טוב" (75) לפחות. הקבלה מותנית בתוצאות בחינת מיון וריאיון אישי. התכנית פתוחה לבוגרי כל חוגי הלימוד באוניברסיטה.

3. משך הלימודים
משך הלימודים של התכנית - שנה אחת. החייבים בהשלמה מלאה ילמדו לפחות 3 סמסטרים (סמסטר אחד של השלמות + שנת לימודי התכנית [בשנה שלאחר לימודי ההשלמה]). במקרים מסוימים יוכל תלמיד להתחיל את לימודי התכנית גופא במקביל ללימודי ההשלמה שהוא חייב בהם.

4. היקף הלימודים
היקף הלימודים הוא 28 ש"ס + 12 ש"ס שעות השלמה למי שאינם בוגרי החוג ללשון העברית וללשונות השמיות + 4 ש"ס למי שאינם בוגרי החוג לספרות עברית או החוג לתורת הספרות הכללית. 

5. מבנה הלימודים
התכנית מורכבת מלימודים עיוניים בין-תחומיים בהיקף של 10 ש"ס כמפורט להלן. השלד המרכזי של התכנית, בהיקף של 18 ש"ס, בנוי מסדנאות עריכה. סדנה אחת עוסקת בהיבטים הטכניים של הבאה לדפוס. 
במהלך הלימודים ייפגשו התלמידים עם עורכים ואנשי מקצוע מתחומי העשייה המרכזיים בעריכה.

6. מערכת השעות
1.	לימודים תיאורטיים ותיאוריים בהיקף של 10 ש"ס
	א. 	עריכת לשון וסגנון - מהי? - 2 ש"ס (על-ידי כמה עורכים-אורחים)
	ב. 	מבוא לתורת התרגום 	4 	ש"ס
	או
 		לשונה של הספרות העברית 	4 	ש"ס
	ג. 	הכרעות נורמטיביות בעריכה 	2 	ש"ס
	ד. 	הסגנונות העבריים לתקופותיהם ושימושם בעברית בת ימינו 	2 	ש"ס

2. 	סדנאות לעבודה מעשית בהיקף של 16 ש"ס
	א. 	עריכה נורמטיבית	2 	ש"ס
	ב. 	עריכה עיתונאית	2 	ש"ס
	ג. 	עריכה מנהלית	2 	ש"ס
	ד. 	עריכת טקסט מדעי והתקנת כתבי יד	2 	ש"ס
	ה. 	עריכת תרגום מאנגלית לעברית	2 	ש"ס
	ו. 	עריכת הלשון ברדיו ובטלויזיה 	2 	ש"ס
	ז.     	סגנון וסגנוּן בכתיבה הספרותית	2 	ש"ס
	ח.    	עריכת ספרות ילדים 	2 	ש"ס

3. 	סדנאות מיומנות ועריכה טכנית בהיקף של  2 ש"ס
	א. 	סדנת הבאה לדפוס	2 	ש"ס

4. 	השלמות בתחומי הלשון והספרות בהיקף של 16 ש"ס
	א. 	יסודות הדקדוק (במסגרת החוג ללשון העברית וללה"ש) 	4 	ש"ס
	ב. 	יסודות התחביר (במסגרת החוג ללשון העברית וללה"ש) 	2 	ש"ס
	ג.	הלשון העברית לתקופותיה
		 (שיעור במסגרת החוג ללשון העברית וללה"ש) 	2 	ש"ס
	ד.	קריאה בטקסטים של העברית לתקופותיה 
		(תרגיל של השיעור הלשון העברית לתקופותיה) 	2 	ש"ס
	ה.	לשון התחייה (שיעור במסגרת החוג ללשון העברית וללה"ש) 	2 	ש"ס
	ו.	יסודות הסיפורת העברית (שיעור ותרגיל) במסגרת החוג לספרות
	 	עברית או: מבוא לתורת הסיפורת (שיעור ותרגיל) במסגרת
	 	החוג לתורת הספרות הכללית 	4 	ש"ס

ראש התכנית - ד"ר חיים כהן
מרכזת התכנית – ד"ר פנינה טרומר

פרטים נוספים אפשר לקבל במזכירות החוג ללשון העברית וללשונות השמיות.

מזכירות התכנית: בניין רוזנברג, חדר 115,  טל: 6409787; פקס: 6407031
קבלת קהל: ימים א'-ד', שעות 10:00-12:00